Σιτσιλιάνικες γεμιστές μελιτζάνες με σταφίδες, κουκουνάρια και γαλέτα
Στην Ιταλία συνηθίζουν να μαγειρεύουν αυτές τις σιτσιλιάνικες γεμιστές μελιτζάνες όλο το καλοκαίρι, αλλά κυρίως τον Σεπτέμβρη, που η μελιτζάνα είναι πιο γλυκιά.
8 μέτριες μελιτζάνες φλάσκες , 5 κρεμμύδια ξερά, σε ψιλά καρέ , 2 σκελίδες σκόρδου, λιωμένες , 500 γρ. φρυγανιά, τριμμένη , 150 γρ. σταφίδες μαύρες , 150 γρ. κουκουνάρια , 120 γρ. παρμεζάνα, τριμμένη , τα φύλλα από 1/2 μάτσο μαϊντανό, ψιλοκομμένα , 80 ml χυμός λεμονιού , 150 ml ελαιόλαδο , αλάτι, φρεσκοτριμμένο πιπέρι
Για τις  σιτσιλιάνικες γεμιστές μελιτζάνες ξεκινάμε με το να πλύνουμε και να σκουπίσουμε τις μελιτζάνες.Κόβουμε καπάκια από την πλευρά που είναι το κοτσάνι της μελιτζάνας και με ένα κουταλάκι ή με το ειδικό εργαλείο αφαιρούμε τη σάρκα από το εσωτερικό, αφήνοντας ένα κέλυφος με πάχος περίπου 1 εκ. Χοντροκόβουμε τη σάρκα από τις μελιτζάνες.Σε ένα τηγάνι ζεσταίνουμε το μισό λάδι σε μέτρια φωτιά και σοτάρουμε το κρεμμύδι και το σκόρδο για περίπου 2 λεπτά. Προσθέτουμε τη σάρκα από τις μελιτζάνες και σοτάρουμε για περίπου άλλα 5 λεπτά, μέχρι να ροδίσει.Αποσύρουμε, προσθέτουμε τη φρυγανιά, τις σταφίδες, τα κουκουνάρια, την παρμεζάνα, το μαϊντανό, το λεμόνι και αλατοπίπερο και ανακατεύουμε.Προθερμαίνουμε το φούρνο στους 180°C.Βάζουμε τις μελιτζάνες σε ταψί που ιδανικά να τις χωράει ακριβώς και με ένα κουτάλι τις γεμίζουμε με το μείγμα κατά τα 2/3. Περιχύνουμε με το υπόλοιπο ελαιόλαδο και ρίχνουμε 100 ml νερό στον πάτο του ταψιού. Καλύπτουμε το ταψί με αλουμινόχαρτο και ψήνουμε για περίπου 40 λεπτά.Ξεσκεπάζουμε και ψήνουμε για άλλα 15 λεπτά, μέχρι να ροδίσουν. Σερβίρουμε τις σιτσιλιάνικες γεμιστές μελιτζάνες χλιαρές.
Μελιτζάνες,Σταφίδες